أحمد الأعرج

احمد بن محمد بن محمد الحسني ابو العباس السعدي لمعروف ب احمد لعرج السعدي، تولد سنة 1486، كيتعتابر من اقوى سلاطين لمغريب#تحويل ب حكم كونو مؤسس ديال الدولة السعدية، لي تشهرات ب قوتها لعسكرية لكبيرة و مقاومة لاطماع لبرتغالية. احمد لعرج السعدي تبايع و تدعم بزاف من سوس بسباب التواجد لبرتغالي ف سواحل اݣادير، من بعد ماشافوه نتاصر ف مدينة اسفي ف لفترة لي كان فيها ولي لعهد مابين 1512 و 1517. تبايع سلطان سنة 1518، و دخل ل مدينة مراكش سنة 1525. و ف عام 1544 غايوقع ليه موشكيل مع خوه محمد الشيخ لي طمع ليه فبلاصتو، وفعلا هاد اللخر غادي يتقلب عليه ويعزلو ويتولى منصب السلطان ف عام 1544 وغايدخل احمد لعرج ل لحبس لي غايبقا فيه تا غايموت ف عام 1557. النسب ديال احمد الاعرج. احمد الاعرج بن محمد القايم بامر الله بن محمد بن عبد الرحمان بن علي بن مخلوف بن زيدان بن احمد بن محمد بن ابي القاسم بن محمد بن الحسن بن عبد الله بن محمد بن عرفة بن الحسن بن ابي بكر بن علي بن الحسن بن احمد بن اسماعيل بن القاسم بن محمد النفس الزكية بن عبد الله المحض بن الحسن المثنى بن الحسن بن علي بن ابي طالب بن عبد المطلب بن هاشم. قيام د الدولة السعدية. لما دخلو البرتغال لمنطقة سوس. كانو البرتغاليين وصلو للسوس، وولات الفوضى حيت الوطاسيين كانو مشغولين بالجهاد فالشمال، فاش تزادت المعارك ضد النصارى فحاحة والشياظمة وعبدة. فهاد الوقت، السعديين خرجو يقودو الثورة باسم الانتساب لال البيت. تصدمو مع يحيى بن تافوت (اوتعفّوفت)، اللي كان حليف ديال البرتغاليين فاسفي، وتغلبو عليهم فالاول، ولكن احمد الاعرج تدخل وانقذ الموقف، فالليل تراجعو البرتغاليين لمخابيهم، ومن بعد وفاة والده فـ923 هـ، ولى هو الامير اللي سيطر على مراكش، ومن بعد شدّ درعة والسوس منين قضى على الناصر بن شنتوف اللي كان عامل المدينة. احتلال اسفي من طرف البرتغال. وحاصر مدينة اسفي من جهة ازمور فـ941 هـ (1534م)، وكانت المدينة غادي تطيح فايد السعديين لولا المساعدات اللي بعتوها البرتغاليين للمدينة المحاصرة. الجيش المغربي كان فيه تقريباً تسعين الف ما بين فرسان ورجّالة، ومعاهم عشرين رامٍ (رماة) باش يهدّو السور ويهاجمو المدينة، وكان عندهم مدفع سموه "ميمونة" كيرمي كويرات كبار من الحجر. وحدة من هاد الكويرات خداوها البرتغاليين للّشبونة، ودابا باقية فكنيسة براز اللي كيعرفوها حتى باسم سانتا لوسيا، وموجودة دابا فالمتحف العسكري ديال لشبونة. نساحبو البرتغال من مناطق اخرا من المغرب. وبان بحال الى كان تعاون بين العثمانيين والقوى الاسلامية فالمغرب ضد النصارى والمراكز ديالهم فالشمال الافريقي، ومنين سمع الملك البرتغالي جان الثالث بان الاسطول العثماني وصل فـ3 ربيع الاول 941 هـ (13 شتنبر) بقيادة خير الدين بربروسا، بدا كيفكر ينسحب من بعض المدن بحال سبتة وطنجة، حيت كانو مناطق حساسة بالنسبة للدفاع على مصالح النصارى فغرب البحر المتوسط. السعديين بقاو كيجاهدو حتى زحف احمد الاعرج على مراكش، ولكن تانهزم فمعركة قوية فتادلا سنة 942 هـ. ومن بعد هاد المعركة، دارت هدنة بين الوطاسيين والسعديين ما بين 942 هـ و955 هـ. احمد الاعرج مؤسس الدولة السعدية. سبانيول والبرطقيز طمعو في اراضي المغرب. منين طاحت اخر قلعة ديال المسلمين فالاندلس، طمعو الاسبان والبرتغاليين باش يحتلو المدن المغربية اللي بدات كتسقط وحدة بوحدة تحت ضرباتهم. ومنين ماقدروش بنو وطّاس، اللي كانو سلاطين المغرب، يوقفو العدوان الاسباني والبرتغالي على السواحل ديال المغرب، بداو المغاربة بشيوخهم وقبائلهم يقلبو على شي شخصية مغربية قوية تقدر تنقذ البلاد من داك الوضع الصعيب. ووقع الاختيار على الشيخ الشريف محمد بن عبد الرحمان الحسني، اللي هو وولدو احمد الاعرج دخلو فحرب جديدة باش يسترجعو المغرب. احمد الاعرج قدار يسيطر علا الموقف. السلطان احمد الاعرج، اللي كيتعتبر هو مؤسس الدولة السعدية فالمغرب، قدر يرد العدوان ديال الاسبان والبرتغاليين، ومن بعد قلب هو واللي جاو من بعدو على دولة بني وطّاس باش يقضيو عليها. وبالفعل، خليفتو السلطان محمد الشيخ قدر فـعام 1545 يستولى على مدينة فاس، وبهذا تسالات نهائياً دولة الوطّاسيين. اعدام احمد الاعرج المخلوع، خُو السلطان اللي تقتلو. غيرة د محمد الشيخ من خوه الاعرج. لقاعدة اللي دارها الاب مؤسس الدولة السعدية كانت كتقول باللي ولاية العهد خاصها ترجع للرجل اللي هو الاكبر فالعائلة. ومن بعد وفاة الاب، ولى احمد الاعرج هو السلطان فمراكش، حيت كان هو الكبير على خوه محمد الشيخ اللي اتغتال من بعد. ولكن محمد الشيخ هو اللي كان داير السلطة الحقيقية فباقي بلاد المغرب، وقدر يفرض النفوذ ديال الدولة الجديدة فكل الجهات، وكان الجيش كامل تحت الامر ديالو. وخلف اولاد، وكان اكبرهم عبد الله اللي ولى من بعد اغتيال باه السلطان عبد الله الغالب. اما خوه السلطان، اللي هو احمد الاعرج، كان عندو اولاد اكبر من اولاد محمد الشيخ، وبحسب القاعدة اللي دايرها الاب، كانت ولاية العهد خاصها تمشي ليهم. خلغ د احمد الاعرج من طرف خوه. ولكن محمد الشيخ خلع خوه احمد الاعرج، وفرض عليه وعلى عائلتو كاملة الاقامة الجبرية فمراكش، ووصّى الخليفة ديالو من بعدو باش يعدمهم كاملين منين يموت او يسمع بخبر موته، باش يرجع العرش لولدو البكر عبد الله. تنفيد دوصية محمد الشيخ في خو احمد الاعرج. وفعلاً هاد الشي اللي وقع. كييقول الناصري: منين وصل خبر مقتل محمد الشيخ للقائد ابو الحسن علي بن ابي بكر ازناك، اللي كان خليفتو فمراكش، بادر وقتل ابو العباس الاعرج المخلوع (اللي هو احمد الاعرج) واولادو كاملين، ذكور واناث، كبار وصغار، حيت خاف لا يخرجو اهل مراكش ويبايعوه من جديد. ومنين تقتلو، ما قدر حتى واحد يدفنهم، وبقاو مطروحين حتى جا الشيخ ابو عمرو القسطلي، اللي كان ولي صالح معروف، ودفنهم حدا ضريح الشيخ الجزولي.